VENDIM
Nr. 705, datë 1.12.2017

PËR KALIMIN NË PËRGJEGJËSI ADMINISTRIMI TË MINISTRISË SË BRENDSHME, TË PASURIVE ME NUMËR 8/1 DHE 8/3, ZONA KADASTRALE 8150, ME EMËRTIMIN “GODINA E MINISTRISË SË SHËNDETËSISË DHE MBROJTJES SOCIALE”, NDODHUR NË BULEVARDIN “BAJRAM CURRI”, TIRANË

Në mbështetje të nenit 100 të Kushtetutës dhe të neneve 8, pika 3, 10 e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Brendshëm, Këshilli i Ministrave 


VENDOSI:

1. Kalimin në përgjegjësi administrimi të Ministrisë së Brendshme, të pasurive me numër 8/1 dhe 8/3, zona kadastrale 8150, me emërtimin “Godina e Ministrisë së Shëndetësisë dhe Mbrojtjes Sociale”, ndodhur në bulevardin “Bajram Curri”, Tiranë, sipas hartës treguese bashkëlidhur këtij vendimi, për ushtrimin e veprimtarisë administrative të këtij institucioni. 
2. Ngarkohen Ministria e Brendshme, Ministria e Shëndetësisë dhe Mbrojtjes Sociale dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare.

